PLANINSKO DRUŠTVO CELJE MATICA                                                       CELJE, 16.07.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

PO TIROLSKIH IN PREDARLSKIH LEDENIKIH

Z U C K E R H Ü T L, 3507 M, IN

P I Z  B U I N, 3312 M,

OD PETKA DO NEDELJE, 27. DO 29. JULIJA 2007

NA VRSTO JE PRIŠEL SLADKORČEK V STUBAJSKIH ALPAH,

KI SE ZAČENJAJO ZAHODNO OD BRENNERJA IN LOČIJO SEVERNO TIROLSKO OD JUŽNE.

POLEG TEGA ŽELIMO PORAVNATI NEKAJ LET STAR DOLG DO PIZ BUINA,

KI PA LEŽI ZAHODNEJE ŽE NA MEJI Š ŠVICO V SILVRETTI NA PREDARLSKEM.

Z JOŽETOM, PETROM, GORAZDOM, SMILJANOM, ANDREJEM, TOMOM
VAS VABIMO NANJU ČEZ LEDENIKE, NA KATERIH SO RAZMERE TA ČAS UGODNE.

S POSTAJALIŠČA OB CELJSKI GLAZIJI
ODPOTUJEMO Z NAROČENIM AVTOBUSOM OB PETIH ZJUTRAJ, 5.00.

DEŽELO KRANJSKO ZAPUSTIMO SKOZI KARAVANŠKI PREDOR,

PO KOROŠKI, VZHODNI, JUŽNI TER SEVERNI TIROLSKI

PA NAM DOLINE DRAVE, RINŽE, AJŽE, INE IN TRISANNE KAŽEJO SMER VOŽNJE.

AVTOMOBILSKA CESTA A13 ČEZ BRENNER, 1375 M,

SEKA OSREDNJE ALPE MED ZILLERTALSKIMI IN STUBAJSKIMI TRITISOČAKI.

DOBESEDNO JIH PREMOŠČA PO 783 M DOLGEM EVROPSKEM MOSTU 190 M NAD TLEMI,

ČEZ KATEREGA PRISPEMO V INOMOST, INNSBRUCK, 574 M.

OB REKI INI NAPREDUJEMO NAVZGOR DO MESTECA LANDECKA, 816 M,

IN SLEDIMO NJENEMU PRITOKU TRISANNI SKOZI GALTÜR, 1584 M,

KI SO GA BILI PLAZOVI HUDO RAZDEJALI POZIMI LETA 1999.

OKOLI 560 KM DOLGO VOŽNJO SKLENEMO NA PRELAZU BIELER HÖHE, 2036 M,

ONSTRAN KATEREGA SE CESTA ŽE PREVESI NA PREDARLSKO STRAN.

MIMO PRAVCATEGA UMETNEGA MORJA Z VODO IZ SILVRETTINIH LEDENIKOV

PRISPEMO PO DVEH URAH IN POL V WIESBADENSKO KOČO, 2443 M,

TER PRENOČIMO V TEM ZGLEDNO UREJENEM IN SODOBNEM PLANINSKEM OPORIŠČU.

NASLEDNJE JUTRO PREKORAČIMO VERMUNTSKI LEDENIK,

PREČKAMO POČEZ WIESBADENSKI GREBENČEK, SE SPUSTIMO NA VOLOVJI LEDENIK
IN SE PO NJEM SPREHODIMO DO ŠVICARSKE MEJE NA SEDLU BUINLÜCKE, 3056 M.

PO TREH URAH IN POL PRILEZEMO PO ZAHODNEM BOKU NA PIZ BUIN, 3312 M.

S PRVAKA PREDARLSKE SESTOPIMO PO SVOJIH SLEDEH LE V BUINLÜCKE, 3056 M;

OBIDEMO VOLOVJI LEDENIK PO LEVI IN SPODAJ DO WIESBADENSKE KOČE, 2443 M,

TER SE VRNEMO K VOZNIKU OB JEZERU NA PRELAZU BIELER HÖHE, 2036 M.

PO ISTIH DOLINAH SE ODPELJEMO V INNSBRUCK, 574 M,

NATO PA Z BRENNERSKE AORTE ZAVIJEMO NA DESNO V DOLGO STUBAJSKO DOLINO.

CESTA SE VZPENJA TUDI SKOZI FULPMES, KOVAČNICO NEUNIČLJIVIH CEPINOV,

VSE DO SLEPEGA KONCA NA ASFALTIRANI PLANINI MUTTERBERGALM, 1721 M.

ČE SMO ZAMUDILI ZADNJO VOŽNJO Ž ŽIČNICO,

JE S PARKIRIŠČA POLDRUGO URO DO DRAŽDANSKE KOČE, DRESDNER HÜTTE, 2302 M.

ŽE OD LETA 1887 STOJI NA SVOJEM MESTU IN PREŽIVELA JE

ZAVEZNIŠKO BOMBARDIRANJE, ULBRICHTOVO NEMČIJO PA SMUČARSKO INVAZIJO...

TRETJI DAN ZARANO

SE VZPENJAMO PROTI JUGU PO MORENAH FERNAVSKEGA LEDENIKA, FERNAUFERNER,

KI GA NA NAŠI LEVICI OGRAJUJE TALI FARJI GREBEN, APERER PFAFFENGRAT.

ČEZENJ SE PREKOBALIMO PO DOLGEM FARJEM DOLU, LANGE PFAFFENNIEDER, 3049 M,

IN ZAGLEDAMO SVOJ CILJ ONSTRAN SULZENAVSKEGA LEDENIKA, SULZENAUFERNER,

NA KATEREGA STOPIMO S SKAL FARJEGA GREBENA RAJŠI ŠELE NA VIŠINI 3278 M.

NA DRUGEM BREGU LEDENIKA PRIPELJE S FARJEGA SEDLA, PFAFFENSATTEL, 3344 M,

OBIČAJNI PRISTOP PO VZHODNEM GREBENU V ŠTIRIH URAH NA ZUCKERHÜTL, 3507 M.

S PRVAKA STUBAJSKIH ALP SESTOPIMO PO ISTI POTI V DRESDNER HÜTTE, 2302 M,

ODKODER SE Ž ŽIČNICO LAHKO SPUSTIMO K VOZNIKU NA MUTTERBERGALM, 1721 M.

POD DOMAČI KROV SE ČEZ BRENNER VRNEMO NAJBRŽ ŠELE KAKŠNO URO PO POLNOČI.

NE POZABIMO VELJAVNE ČLANSKE IZKAZNICE PZS Z ZNAMKICO VZAJEMNOSTI,

NITI POTNEGA LISTA OZIROMA OSEBNE IZKAZNICE NITI NA RAZNA ZAVAROVANJA!

RABIMO CEPIN, DEREZE, PLEZALNI PAS, POMOŽNI VRVICI, LEDENIŠKA OČALA,

SVETILKO IN POSTELJNO VREČO ZA PRENOČEVANJE V PLANINSKIH KOČAH...

ZA VZPON NA PIZ BUIN JE PRIPOROČLJIVA TUDI ČELADA.

CENA IZLETA ZNAŠA 74,00 EVROV.

OB PRIJAVI VPLAČAMO V PISARNI VSAJ POLOVICO, RAZLIKO PA V ENEM MESECU.

CENA NE VSEBUJE MOREBITNE ŽIČNINE NITI IZDATKOV V PLANINSKIH DOMOVIH.

U S P E Š N A  V Z P O N A  N A  O B A  V R H O V A

TONE PRIMOŽIČ

